૧૯૭૧ની સાલમાં સાયકોલોજિસ્ટ માઈકલ જેઈલરે કબૂતરો સાથે પ્રયોગ શરૂ કર્યો હતો. ચોક્કસ બટન દબાવતાં કબૂતરોની દાણાની પ્લેટ બહાર આવે તેવી રચના હતી. થોડો સમય પછી માઈકલે તેમાં ફેરફાર કર્યો કે દરેક વખતે બટન દબાવતાં કબૂતરોને દાણા ન મળે. તે સમયે કબૂતરો વધુ ઝનૂની થઈને બટન પર ચાંચ મારે. માઈકલે નોંધ્યું કે દરેક વખતે દાણા મળે જ તેના કરતાં ક્યારેક દાણા ન મળે એવી પરિસ્થિતિમાં કબૂતરોમાં ડોપામાઈનનું પ્રમાણ વધતું હતું. દર વખતે ધાર્યું વળતર મળે તે કરતાં એ જ વળતર વિશે અનિશ્ર્ચિતતા હોય ત્યારે વધારે રોમાંચ અનુભવાતો હોય છે. એડ્રેનિલ ગ્રંથિમાં સ્ત્રાવ વધે છે. એટલે કે ઉત્તેજના અને રોમાંચ વધુ અનુભવાય છે. મનને આનંદની અનુભૂતિ કરાવતું ડોપામાઈન માણસ માટે મોટામાં મોટું વળતર હોય છે.